पाएं अपने शहर की ताज़ा ख़बरें और फ्री ई-पेपरडाउनलोड करें
आईडीसी महरौली रोड सेक्टर-14 स्थित ऑक्सीजन भरने वाली जीके इंटरप्राइजिज कंपनी में गैस का स्टॉक होने के बावजूद भी आम लोगों को गैस नहीं मिल रही है। जिला प्रशासन, नगर निगम और पुलिस विभाग के अधिकारी वहां पर मौजूद है। पेशेंट के परिवार वाले लोग दो दिनों से सिलेंडरों में गैस भरवाने के लिए खड़े हैं, लेकिन लाइन जस की तस हैं।
आरोप है कि उच्च अधिकारियों के फोन आने पर कुछ वीआईपी लोगों के सिलेंडर भरे जा रहे हैं। जबकि आम लोग दो दिनों से लाइन में लगे हैं। विवेक ने बताया कि जानकर लोगों को ही गैस के सिलेंडर दिए जा रहे हैं। वे भूखे प्यासे धूप में दो दिनों से सिलेंडर भरवाने के लिए खड़े हैं।
हालात तो काफी गंभीर दिखाई दे रहे हैं, प्रशासन को तुरंत ध्यान देना चाहिए। गैस के लिए लाइनों में लगे लोगों ने कहा कि यहां काफी बुरा हाल है, कोई देखने वाला नहीं है। गुरुग्राम को राम भरोसे छोड़ दिया गया है, केवल कागजों में ही सब कुछ ठीक चल रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn